open-index/open-wikipedia-markdown huggingface dataset:
האקדמיה הרוסית לטלוויזיה

קרן **האקדמיה הרוסית לטלוויזיה** (ברוסית: **Академия российского телевидения**, או Фонд «Акаде́мия росси́йского телеви́дения», בקיצור: Фонд «АРТ») הוא מוסד ללא כוונת רווח המאגד את האינטרסים של מפיקי ושדרני הטלוויזיה הרוסית. הארגון הוקם בשנת 1994 בשם "הקרן הרוסית לפיתוח הטלוויזיה" (ברוסית: Российский фонд развития телевидения, РФРТ). משנת 2001 נושאת את שמה הנוכחי.

האקדמיה היוותה לגוף המארגן של פרסי "TEFI" (בשנים 1994 - 2011), שהיה הפרס השנתי על ההישגים הגבוהים ביותר בתחום הטלוויזיה. האקדמיה מספקת תמיכה עבור העיתונאים שכותבים אודות טלוויזיה, "מועדון עיתונאי הטלוויזיה" (Клуб телепрессы).

## נשיאי האקדמיה
נשיא האקדמיה הנוכחי הוא אלכסנדר אקופוב (מדצמבר 2013). משנת 1995 ועד ה-5 נובמבר 2008 עמד בראשה ולדימיר פוזנר, לאחר מכן — מיכאל שבידקוי.

המנהל הכללי הוא — אטרי לבייבה (מה-1 דצמבר 2011).

## חברי האקדמיה
בדצמבר 2010 האקדמיה כללה 555 חברים.

נכון לשנת 2017 חברים באקדמיה 70 איש.
## היסטוריה
הארגון נוסד בשם הקרן הרוסית לפיתוח הטלוויזיה (Российский фонд развития телевидения, РФРТ) ב-1994 ביוזמת חברות הטלוויזיה המובילות במדינה (ORT, VGTRK, NTV, TV-6, VID ואחרים) לצורך הקמת פרס "TEFI".

משנת 2001 הארגון נושא את השם "קרן האקדמיה הרוסית לטלוויזיה".

מאז 2001, הקרן מספקת תמיכה לאיגוד העיתונאים שכותבים על טלוויזיה, "מועדון עיתונאי הטלוויזיה". מדי שנה, בסוף העונה, במשרדי הקרן נערך טקס הענקת פרסי ותעודות "מועדון עיתונאי הטלוויזיה" במספר קטגוריות.

## המייסדים
נכון לאוקטובר 2013, המייסדים של האקדמיה הם:
* חברת "הערוץ הראשון";
* חברת הטלוויזיה "TV Center";
* ערוץ הטלוויזיה "דומשני";
* חברת "TV-REN";
* חברת "רשתות תחנות הטלוויזיה" (CTC);
* חברת "מטאו-TV";
* התאחדות שדרני הטלוויזיה;
* בית ההוצאה לאור "מדיה פארק";
* חברת "VID";
* חברת "זכויות יוצרים בטלוויזיה" ("ATV");
* חברת השידור "פטרבורג"" (ערוץ 5);
* חברת ProfMedia;
* "מיר";
* ערוץ "רוסיה היום";
* ערוץ הטלוויזיה "זבזדה";
* קבוצת "הריבוע האדום";
* ערוץ הטלוויזיה "פרץ" (Perets).

## קישורים חיצוניים
* 

## הערות שוליים

קטגוריה:פרס TEFI
קטגוריה:רוסיה: טלוויזיה
I Luh Ya Papi

"**I Luh Ya Papi**" הוא שיר של הזמרת והשחקנית ג'ניפר לופז מתוך אלבומה השמיני, . השיר יצא לאור כסינגל הראשון ממנו ב-11 במרץ 2014, תחת חסותה של חברת התקליטים, קפיטול רקורדס, בשיתוף הראפר פרנץ' מונטנה, אשר בהמשך שיתף איתה פעולה גם בגרסת הרמיקס שיצאה עבור השיר "Same Girl".

השיר הגיע אל המקום ה-77 במצעד הבילבורד הוט 100, ה-170 במצעד הסינגלים הבריטי, וה-32 במצעד שבפלנדריה.

## רקע וכתיבה
השיר נכתב על ידי נואל פישר, אנדרה פרוקטור, כרים חרבוש, טינשיי ולופז עצמה והופק על ידי נואל פישר וקורי רוני. מבחינה מוזיקלית השיר הוא שיר היפ-הופ בליווי סינתסייזר וצלילים מתכתיים ומבחינה לירית מכיל רמזים והתייחסויות לגופה של לופז.

לופז הודיעה על יציאת השיר בתחילת 2014. ב-2013 הוציאה לופז את השיר "Live It Up", בשיתוף הראפר פיטבול. שיר זה היה אמור לשמש כסינגל המוביל מתוך אלבום אך לבסוף הוחלט כי השיר ישמש כסינגלה הראשון במקומו ו-"Live It Up", לא נכנס לאלבום. השיר נחשף לראשונה בעונה ה-13 של התוכנית אמריקן איידול שם לופז משמת גם כשופטת. בנוסף לופז גם קידמה את השיר במספר הופעות נוספות. ב-5 במרץ 2014, השיר נחשף לראשונה בתחנת הרדיו Power 106 וב-11 במרץ, הוא שוחרר להורדה דיגיטלית באופן רשמי. בנוסף לגרסה הזו שוחררה לשיר גרסת רמיקס בשיתוף הראפר ביג שון.

השיר זכה לביקורות חיוביות ממבקרי המוזיקה אשר שיבחו את הפזמון הקליט ואת השובבות שלו אך מתחו ביקורת על השם של השיר.

## וידאו קליפ
ב-4 במרץ נחשפו תמונות מתוך הקליפ בו נראית לופז על יאכטה בתלבושת לבנה. יומיים לאחר שחרור השיר שוחרר גם הקליפ.

הקליפ לשיר בוים על ידי ג'סי טררו אשר שיתף פעולה עם לופז בעבר. הקליפ צולם במיאמי ומציג את לופז בפנטזיה שלה בעקבות התפיסה שלה המתארת גברים. הקליפ קיבל ביקורות חיוביות בשל העובדה שוא מציג את נושא ההתמודדות עם סקסיזם בעולם המוזיקה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירי פרנץ' מונטנה
קטגוריה:שירים באנגלית
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי פרנץ' מונטנה
קטגוריה:שירים על מיניות
קטגוריה:סינגלים בהוצאת קפיטול רקורדס
יחסי ארמניה–לבנון

**יחסי ארמניה לבנון** הם היחסים הדו-צדדיים בין **[[ארמניה|רפובליקת ארמניה]]** לבין **[[לבנון|הרפובליקה הלבנונית]]**.

בלבנון חיה האוכלוסייה הארמנית השמינית בגודלה בעולם. לבנון היא גם המדינה הראשונה מהליגה הערבית שהכירה ברצח העם הארמני.

## סיוע
במהלך מלחמת לבנון הראשונה הודיעה ארמניה כי היא תשלח סיוע הומניטרי ללבנון.

ב-27 ביולי 2006, במהלך מלחמת לבנון השנייה, שלחה ארמניה סיוע הכולל תרופות, אוהלים וציוד כבאות לרשויות הלבנוניות.

## הכרה ברצח העם הארמני
ב-11 במאי 2000, הפרלמנט הלבנוני החליט להכיר ברצח העם הארמני. למעשה, לבנון הייתה המדינה הראשונה מהליגה הערבית אשר הכירה בזה.

## יחסי תרבותיים ופוליטיים
לקהילה הארמנית העצומה בלבנון יש כמה מפלגות פוליטיות במדינה עם מושבים בפרלמנט. הגדולה שבהן היא מפלגת "טשנאג" ויושבת בממשלה הלבנון. כמו כן, ישנן גם כמה מפלגות ארמניות היושבות באופוזיציה בלבנון.

ארמניה ולבנון ביטלו את דרישות הוויזה ביניהן במהלך ביקורו הרשמי של נשיא ארמניה סרז' סרקזיאן בלבנון.

## נציגויות דיפלומטיות
* ארמניה מחזיקה בלבנון שגרירות בביירות.
* לבנון מחזיקה בארמניה שגרירות בירוואן.

## הערות שוליים

קטגוריה:ערכים ללא קטגוריות פיזיות - יחסי חוץ
אריסטובולוס מקסנדריה

**אריסטובולוס מקסנדריה** (באנגלית: **Aristobulus of Cassandreia**; המחצית הראשונה של המאה ה-4 לפנה"ס – לאחר 301 לפנה"ס) היה היסטוריון יווני, בנו של אריסטובולוס, שכפי הנראה הגיע מפוקיס  והתיישב בעיר קסנדריה  (Κασσάνδρεια) במוקדון.

אריסטובולוס היה כנראה חברו של פיליפוס השני, מלך מוקדון, אביו של אלכסנדר הגדול, והוא התלווה אל אלכסנדר במסעות המלחמה שלו באסיה. מאחר שהוא אינו נזכר כמשתתף בקרבות, ההשערה היא שהוא שירת במסעות המלחמה כמהנדס צבאי או כפקיד בכיר אזרחי. בהיותו חבר קרוב של אלכסנדר עצמו, נהנה מאמונו והופקד בידיו תיקון קברו של כורש בפסארגאדה.

אריסטובולוס כתב דיווח, בעיקר גאוגרפי ואתנולוגי.
על פי לוקיאנוס מסאמוסאטה, נאמר על אריסטובולוס כי חי מעל 90 שנה והחל לכתוב את חיבורו ההיסטורי על כיבושיו של אלכסנדר בגיל 84, במהלך מסע המלחמה שלו להודו.
החיבור אבד אמנם, אולם יחד עם הביוגרפיה מאת תלמי הראשון (סוטר) וה"אינדיקה" של נארכוס, הוא היה אחד המקורות החשובים ביותר לאנבסיס של אריאנוס - המקור העיקרי שיש בידנו על אלכסנדר מוקדון.
עבודתו נזכרת פעמים רבות גם אצל אתנאיוס, פלוטרכוס וסטראבון,
היא שרדה רק בציטוטים שנעשו על ידי אחרים, אולם ישנם סימנים המצביעים על כך שלא כולם אותנטיים.

ניתן להבחין כי אריסטובולוס היה ממעריציו הגדולים ביותר של אלכסנדר, מאחר שכאשר יש יותר מסיפור אחד על אותו אירוע, אריסטובולוס בדרך כלל מספק את הגרסה האוהדת יותר. למשל, כל המקורות מסכימים על כך שאלכסנדר היה שתיין כבד, אולם אריסטובולוס מסביר שעשה זאת רק כי אהב להיות עם חבריו. וכאשר אלכסנדר השיכור הרג את קלייטוס השחור, אריסטובולוס מסביר כי הייתה זו טעות של קלייטוס עצמו. ובזמן שתלמי כתב שאלכסנדר ציווה לצלוב את קליסתנס, שביקר אותו בפומבי, טען אריסטובולוס כי האיש מת בכלא.

סביר להניח שמוטיב ה"פוטוס" (השתוקקות) נכנס לספרות על אלכסנדר הגדול על ידי אריסטובולוס. מוטיב זה היה דרך טובה לתאר את המניע הפנימי של אלכסנדר.

ייתכן ואריסטובולוס חי באלכסנדריה ומת בקסנדריה לאחר שנת 301 לפנה"ס.

## קישורים חיצוניים
* אריסטובולוס, באתר livius.org

## הערות שוליים

קטגוריה:יוון העתיקה: גאוגרפים
קטגוריה:היסטוריונים מן העת העתיקה
קטגוריה:אלכסנדר הגדול
קטגוריה:אדריכלים יוונים
קטגוריה:מהנדסים
קטגוריה:מחברים כותבי יוונית
קטגוריה:אישים שחיו במאה ה-4 לפנה"ס
אפוטקס

**אפוטקס** (**Apotex**) הוא תאגיד תרופות קנדי, והיצרן הגדול ביותר של תרופות גנריות בקנדה המוכר בלמעלה ממיליארד דולר קנדיים בשנה. אפוטקס נוסדה בשנת 1974 על ידי בארי שרמן. נכון ל-2016 העסיקה החברה למעלה מ־10,000 איש, מייצרת יותר מ־300 מוצרים הנמכרים ב־115 מדינות. החברה מייצרת ומפיצה תרופות גנריות למגוון מחלות בהן סרטן, סוכרת, כולסטרול גבוה, גלאוקומה, זיהומים ויתר לחץ דם.

אפוטקס חברה בהתאחדות חברות הפרמה הגנריות בקנדה (CGPA), התאחדות יצרניות התרופות הגנריות (GPhA), וחברה שלא מן המניין במכון בריאות החיות הקנדי (CAHI) וההתאחדות הקנדית לניהול הפצת תרופות (CAPDM).

## היסטוריה
ב-1980 הייתה אפוטקס הראשונה לשווק גרסה גנרית של התרופה ללחץ דם פרופנולול. באמצע שנות התשעים הרוויחה אפוטקס ממכירות כ־700 מיליון דולר בשנה, ובכך היא שלטה ב-40% משוק התרופות הגנריות בקנדה. ב־2003 החלה אפוטקס לשווק לראשונה גרסה גנרית של התרופה נוגדת הדיכאון פארוקסטין, שבמקור נרשמה בפטנט על ידי החברה הבריטית גלקסו סמית' קליין. שיווק התרופה נעשה "בסיכון", לפני תום הדיונים בנוגע לפטנט בין החברה לגלקסו סמית' קליין.

ב־2006 הסכימו היצרניות ובעלות הפטנט של תרופת פלוויקס (Plavix) סאנופי אוונטיס ובריסטול מאיירס סקוויב עם אפוטקס לישב את התביעה שלהן בעניין הפטנט. במסגרת ההסכם הסכימה החברה שלא לשווק גרסה גנרית של פלוויקס עד ספטמבר 2011 בתמורה לסכום כסף שלא פורסם. במסגרת ההסכם נכלל סעיף שאפשר לאפוטקס להתחיל לשווק את הגרסה הגנרית בארצות הברית עוד לפני תום הפטנט, במקרה שבו ההסכם ביניהן לא יתקבל על ידי משרד הסחר הפדרלי האמריקאי. ביולי ההסכם לא אושר בארצות הברית, וב־8 באוגוסט 2006 החלה אפוטקס לשווק את הגרסה הגנרית, כשבמשך חמישה ימים שבהם התאפשר לה לייצר את התרופה הציפה החברה את השוק במלאי לחודשים של הגרסה הגנרית.

ב־2007 רכשה אפוטקס את יצרנית התרופות הגנרית הבלגית Topgen ESV על מנת להרחיב את עסקיה של אפוטקס באירופה. באותה השנה רכשה החברה גם את החברה הספרדית Lareq Pharma SL מידי Industria Quimica Y Farmaceutica כדי להרחיב את נוכחותה במערב אירופה. ב־2010 השיקה אפוטקס גרסה גנרית של התרופה להורדת כולסטרול ליפיטור של פייזר בקנדה, לאחר דיונים עם פייזר בנוגע לפטנט שנמשכו ארבע שנים. הגרסה הגנרית ששיווקה אפוטקס שווקה בשם Apo-Atorvastatin. ב־2012 החלה החברה לשווק Apo-Rosuvastatin, גרסה גנרית של התרופה הקרדיווסקולרית קרסטור שפותחה ונרשמה במקור על ידי אסטרהזניקה.

ב־2010 הוצבה אפוטקס במקום השמיני ברשימת יצרניות התרופות הגנריות הגדולות בארצות הברית בדוח של FiercePharma, שהתבססה על מכירות במהלך שנת 2009.

ב־2013 השיקה אפוטקס גרסה ביוסימילרית של ניאולסטה של אמג'ן באירופה, המיועדת לטיפול בחולי סרטן המקבלים טיפול כימותרפיה. הגרסה של אפוטקס לתרופה נקראת גרטופיל (Grastofil) ורשומה באירופה על ידי Stada Arzneimittel.

ביולי 2017 תבעה טבע תעשיות פרמצבטיות את אפוטקס ומנכ״ל החברה ג'רמי דסאי וכן עובדת לשעבר בטבע ברינדר סנדהו, בטענה לגניבת סודות מסחריים. בינואר 2018 התפטר ג'רמי דסאי.

ב־15 בדצמבר 2017 נמצאה גופתו של מייסד החברה ברנרד שרמן ושל אשתו בביתם, ומשטרת טורונטו חקרה את המקרה בחשד שנרצחו.

## קישורים חיצוניים

* 

## הערות שוליים

קטגוריה:יצרני תרופות
קטגוריה:חברות קנדיות
יהונתן שפנדורף

**יהונתן שְפָּנְדֹורף** (נולד בשנת 1984) הוא מנצח ישראלי. הוא מכהן כיום כמנהל המוזיקלי של התזמורת הקאמרית לינקולן סנטר מייסודה של אוניברסיטת פורדהם.

## ביוגרפיה
שפנדורף ניגן בקרן יער ולמד בתיכון תלמה ילין.

שפנדורף השלים את לימודי הניצוח באקדמיה למוזיקה בירושלים בהוראת אבנר בירון, דורון סלומון, איתן גלוברזון ומיכאל וולפה בשנת 2012.

הוא ניצח על התזמורת הסימפונית חיפה, התזמורת הקאמרית הישראלית, סימפונט רעננה, התזמורת הסימפונית ע"ש מנדי רודן באקדמיה למוסיקה ולמחול בירושלים, אנסמבל טאנוס-גרינברג ותזמורת המעבדה של ג'וליארד. הוא ניצח על תזמורת הצעירים של עמותת מאסטרו.

במסגרת תחרויות אביב 2011 זכה שפנדורף בפרס הניצוח ע"ש יורי אהרונוביץ'. בשנת 2015 סיים תואר שני בבית הספר הגבוה למוזיקה ג'וליארד בהדרכתו של מאסטרו אלן גילברט, שהיה בעבר המנהל המוזיקלי של הפילהרמונית של ניו יורק. הוא גם מלמד פיתוח שמיעה בבית הספר התיכון של ג'וליארד. זוכה מלגות מקרן ע"ש ברונו ולטר ומקרן התרבות אמריקה-ישראל.

בשנת 2018 ניצח על הקאמרטה הישראלית ירושלים.

## חייו האישיים
שפנדורף חובב טיפוס הרים וצילום. הוא טיפס על הרי ההימלאיה, הרי האנדים, הרי האלפים, הרי הפירנאים ועוד.

## קישורים חיצוניים
* 

* על הקונצרט השלישי בסדרת "סולנים בסערה" ינצח יהונתן שפנדורף, וישתתפו בו הפסנתרן אילן רכטמן והאחיות בלאנאס מלטביה, באתר הבמה
*   הגל המטפס - חוויות טיפוס הרים של יהונתן שפנדורף

קטגוריה:מנצחים ישראלים
קטגוריה:נגני קרן
קטגוריה:בוגרי תלמה ילין
קטגוריה:בוגרי האקדמיה למוסיקה ולמחול בירושלים
קטגוריה:בוגרי בית הספר ג'וליארד
קטגוריה:ישראלים שנולדו ב-1984
יחסי בורקינה פאסו – קוריאה הצפונית

**יחסי בורקינה פאסו–קוריאה הצפונית** מתייחסים למערכת היחסים הנוכחית וההיסטורית בין קוריאה הצפונית, לבין בורקינה פאסו. אף מדינה לא שומרת על שגרירות באחרת, אם כי בעבר הייתה לקוריאה הצפונית שגריר בבירה ואגאדוגו.

## היסטוריה
היחסים היו קרובים במיוחד במהלך המלחמה הקרה, כאשר קוריאה הצפונית הייתה פעילה ביותר בענייני החוץ שלה. קוריאה הצפונית סיפקה ציוד צבאי לצבא של מה שהיה אז הרפובליקה של וולטה העילית באמצע שנות השבעים, בתקופת שלטונו של אלוף גנרל סנגולה למאיזאנה. קוריאה הצפונית גם סיפקה סיוע חקלאי וטכני לבורקינה פאסו במהלך המלחמה הקרה. הסיוע הצבאי נמשך תחת שלטונו של קפטן תומא סנקרה, בהסכם שנחתם ב-1983. סנקרה, מהפכן מרקסיסטי, ביקר בפיונגיאנג מספר פעמים, תחילה כראש הממשלה ב-13 במרץ 1983 ולאחר מכן כנשיא ב-3 בספטמבר 1985. על פי הדיווחים, בתקופה זו נוצרה אגודת הידידות קוריאה הצפונית-בורקינה פאסו.

היחסים נשארו קרובים בתקופת שלטונו הראשון של יורשו של סנקארה, בלז קומפאורה, שעלה לשלטון בהפיכה צבאית ב-1987. קומפאורה ביקר בפיונגיאנג בספטמבר 1988. בסוף שנות השמונים היו כמה מקרים של שיתוף פעולה בין שתי המדינות - לדוגמה, הקמפיין הצפון קוריאני להקים תיאטרון פתוח בקודוגו, ונחתם הסכם סחר להחלפת כותנה ומינרלים של בורקינה פאסו למכונות חקלאיות צפון קוריאניות. הפעילות הדיפלומטית ירדה לאחר המלחמה הקרה, אך נמשך שיתוף הפעולה. בשנת 1998 השלימה ממשלת קוריאה הצפונית את בנייתם של חמישה מאגרי מים קטנים בבורקינה פאסו.

בהיותה משוחררת מהיחסים המסורתיים עם המדינה, הצביעה בורקינה פאסו - אז חברה זמנית של האו"ם באותה עת - בעד החלטת מועצת הביטחון של האו"ם 1874 בשנת 2009, שהטילה סנקציות כלכליות נוספות על קוריאה הצפונית. בהצהרה אמר נציג בורקינה פאסו כי הצבעת ארצו נובעת ממחויבותה לעולם ללא נשק גרעיני.

## סחר
בשנת 2016, הסחר הבילטראלי היה שווה 34 מיליון דולר, מה שהופך את בורקינה פאסו לשותפת הסחר השביעית בגודלה של קוריאה הצפונית.

## ראו גם
*יחסי החוץ של קוריאה הצפונית

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי יפן–מונגוליה

**יחסי יפן–מונגוליה** הם היחסים הפוליטיים, המסחריים, הדיפלומטיים והצבאיים בין **[[יפן]]** ל**[[מונגוליה]]**. הקשר הראשון בין יפן ומונגוליה נוצר במאה השלוש עשרה, אולם הוא לא חודש עד להקמתה של מונגוליה המודרנית במאה העשרים. נכון לשנת 2018, מתקיימים יחסים דיפלומטיים מלאים ותקינים בין יפן ומונגוליה.

## היסטוריה
### הפלישות המונגוליות ליפן

קובלאי חאן מונה להיות חאן האימפריה המונגולית בשנת 1260. במטרה להרחיב את גבולות האימפריה שבשליטתו, שלח החאן, לא אחת, שליחים ליפן, כדי לאלץ את היפנים לקבל את מרות האימפריה המונגולית ביפן. לאחר שהמשלחות לא הניבו פרי, החליט החאן להשתמש בכוח הזרוע ולפלוש ליפן. צבא מונגולי פלש ליפן פעמיים: ב-1274 וב-1281. בשתי הפלישות כשלו הפולשים המונגוליים בפריצת קווי ההגנה היפניים ונסוגו מיפן לאחר ששתי סופות טייפון פגעו בהם. הפלישות הללו נחשבות למאורעות חשובים בהיסטוריה היפנית, שכן בהן הצליח הצבא היפני הקטן לסלק מארצו אויב כביר ממדים.

### לפני מלחמת העולם השנייה
בשנת 1911, הכריזה מונגוליה המודרנית על עצמאותה משושלת צ'ינג הסינית במהלך מהפיכת שינהאי. בשנת 1921, במהלך מלחמת האזרחים ברוסיה, כבש הצבא האדום את מונגוליה. מאז הפכה מונגוליה להיות בעלת הברית הקומוניסטית היחידה של ברית המועצות.

הברית בין מונגוליה לברית המועצות באה לידי ביטוי פעמיים, וזאת כנגד יפן: בפעם הראשונה, נחלצה ברית המועצות לעזרתה של מונגוליה לאחר פלישת חיילים מצבא קוואנטונג היפני לתוך שטח מונגוליה בקרב חלקין גול, בשנת 1939. בסיומו של הקרב נהדפו היפנים מחוץ לשטחה של מונגוליה. בפעם השנייה, לאחר פלישת ברית המועצות למנצ'וריה היפנית במבצע סערת אוגוסט, נלוותה אליה מונגוליה והכריזה מלחמה על יפן ב-10 באוגוסט 1945.

### לאחר מלחמת העולם השנייה
יפן ומונגוליה כוננו יחסים דיפלומטיים רשמיים ב-24 בפברואר 1972. לאחר התפרקות ברית המועצות היחסים בין שתי המדינות התחממו. ההתחממות ביחסים באה לידי ביטוי בביקורים הדדים של ראשי ממשלת יפן סוסוקה אונו וטושיקי קאיפו במונגוליה ובביקורו של ראש הממשלה המונגולי דומאגי סודנום ביפן. נוסף על כך, עזרה יפן למונגוליה לעבור לכלכלת שוק באמצעות מימון מכרות ומסילות רכבת.

## מסחר
סך המסחר בין יפן למונגוליה עמד בשנת 2013 על 31 מיליארד ין, ומרביתו המוחלטת נובעת מיבוא יפני למונגוליה. ההשקעה היפנית הישירה במונגוליה עמדה בשנת 2012 על סך 34 מיליון דולר.

## ייצוג
* ליפן יש שגרירות רשמית באולן בטור, בירת מונגוליה.
* למונגוליה יש שגרירות רשמית בטוקיו, בירת יפן. כמו כן, למונגוליה יש שש קונסוליות ברחבי יפן, בערים פוקואוקה, נגויה, ניאיגטה, אוסקה, סאגאמיהרה וסאפורו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הרפובליקה המרכז-אפריקאית – קוריאה הצפונית

**יחסי הרפובליקה המרכז-אפריקאית–קוריאה הצפונית** מתייחסים למערכת היחסים הנוכחית וההיסטורית בין הרפובליקה המרכז אפריקאית לבין קוריאה הצפונית. אף מדינה אינה מקיימת שגרירות בבירת המדינה האחרת.

במהלך המלחמה הקרה קיימה קוריאה הצפונית מערכת יחסים הדוקה עם השליט הצבאי הוותיק של הרפובליקה המרכז אפריקאית, ז'אן-בדל בוקאסה. בעוד שבוקאסה היה אנטי-קומוניסטי, נראה שלא הייתה לכך כל השפעה על מערכת היחסים בין המדינות. היחסים הדיפלומטיים בין שתי המדינות החלו ב-5 בספטמבר 1969.

ב-1976 הכריז בוקאסה על עצמו כעל הקיסר בוקאסה הראשון, והכריז על האימפריה של מרכז אפריקה. ביקור החוץ הראשון של הדיקטטור התמהוני לאחר ההכתרה המפוארת שלו היה בפיונגיאנג. הוא חזר לפיונגיאנג ב-1978 לקראת פסגה צרפתית-אפריקנית בפריז, וחתם על הסכם שלום וידידות עם קים איל-סונג.

קשרי הידידות נמשכו גם לאחר הפלתו של בוקאסה ב-1979. במרץ 1986 הוערך כי קוריאה הצפונית מספקת 13 טכנאים לרפובליקה המרכז אפריקאית, לכאורה נגד ההשפעה של קוריאה הדרומית במדינה.

## קישורים חיצוניים

## ראו גם
*יחסי החוץ של קוריאה הצפונית

קוריאה הצפונית
הרפובליקה המרכז-אפריקאית
מדינת הגמדים (תוכנית טלוויזיה)

**מדינת הגמדים** היא תוכנית סאטירה ישראלית, ששודרה בערוץ כאן 11 מ-20 באוקטובר 2017 ועד 1 במאי 2018.

התוכנית התבססה על הפורמט הבריטי הסאטירי של ITV "ניוזוידס" (Newzoids) ונערכה על ידי אבי כהן. הדמויות יוצרו באמצעות הדפסה תלת־ממדית על פי קריקטורות של עציון גואל ודובבו על ידי עידו מוסרי, קובי מאור, יפית אסולין ועומר עציון. התוכנית נהגה להשתמש בשבירת "הקיר הרביעי", כאשר דמותו של אהוד ברק שימשה כמגיש שהעביר בין הקטעים או הודיע על שינויים בשעת השידור. מאז אמצע העונה הראשונה שברה גם דמותה של מירי מסיקה את הקיר הרביעי ושוחחה תדירות עם אהוד ברק, אבל לא השתתפה בהגשת התוכנית עצמה.

על התוכנית נמתחה ביקורת ציבורית רחבה לאור תקציבה הגבוה (400 אלף ש"ח לפרק, 12 מיליון ש"ח ל-30 פרקים), כיוון שהיא אינה מניבה נתוני רייטינג גבוהים (2.2% לאחר פיצול ערוץ 2).

פוליטיקאים רבים הוצגו בתוכנית, ביניהם: בנימין נתניהו, אביגדור ליברמן, אבי גבאי, יצחק הרצוג, איילת שקד, גלעד ארדן, מירי רגב, סתיו שפיר, דונלד טראמפ, יצחק רבין ושמעון פרס; וכן אנשי בידור ותרבות, כגון: אייל גולן, אביב גפן, פבלו רוזנברג, עמוס עוז והצמד סטטיק ובן אל תבורי.

בסוף ינואר 2018 יצאה התוכנית לחופשה של חודש וחצי "משיקולי הפקה", והיא חזרה ב-6 במרץ להמשך העונה.

בפרק 15 חוללה התוכנית סערה לאחר שנטען כי בשיר הפתיחה, המבוסס על "היי הקשיבו, הם שרים" מהמחזמר "עלובי החיים", הייתה הסתה לרצח ראש הממשלה בשל השורה "ראש ממשלה מחליפים בקלפי או אקדח".

בתחילת אפריל 2018 פורסם כי התוכנית לא תשוב לעונה שנייה עקב נתוני רייטינג נמוכים מאוד ועלות גבוהה לכל פרק. התוכנית ירדה מהמסך ב-1 במאי 2018.

ב-19 באפריל 2018 שודר ספיישל מיוחד של התוכנית לכבוד יום העצמאות ה-70 למדינת ישראל.

## ראו גם
* החרצופים
* Spitting Image
* מאחורי הפרגוד

## קישורים חיצוניים
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מערכונים ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:כאן 11: תוכניות וסדרות
קטגוריה:תוכניות וסדרות טלוויזיה ישראליות בכיכובן של בובות
קטגוריה:תוכניות טלוויזיה ישראליות מבוססות על פורמט בריטי
עלית קרפ

**עָלית קרפ** (נולדה ב-31 בדצמבר 1962) היא עיתונאית, עורכת ומתרגמת ישראלית. בעלת טור דעה בעיתון "הארץ" ומבקרת ספרות במוסף הספרים שלו. הייתה עורכת כתב העת לספרות "מסמרים" עם אמיר רותם.

## ביוגרפיה
עלית קרפ נולדה בקיבוץ המעפיל. אביה ממשפחה של ניצולי השואה מהונגריה שהצילה שרה שלקהאזי, חסידת אומות העולם, ואימהּ ממשפחה מסלוניקי, ממקימי נמל חיפה.

בצעירותה עברה לירושלים ולאחר מכן חזרה לקיבוץ. למדה ספרות אנגלית; במשך שנה וחצי שימשה נספחת תרבות בשגרירות ישראל בסטוקהולם, בירת שוודיה. לאחר שובה לישראל הפיקה שנים מספר את תוכנית סרטי הילדים והנוער בפסטיבל הסרטים הבינלאומי חיפה.

בתחילת שנות האלפיים הייתה עורכת לשון וחברת מערכת ב"צפון 1", מקומון של רשת שוקן בגליל המערבי, וכתבה במקומונים אחרים של רשת שוקן. שירים מפרי עטה התפרסמו בכמה גיליונות של כתב העת "הליקון".

מחזהּ של קרפ "הנסיכה עדינה מארץ קלמנטינה" היה אירוע החוצות המרכזי בפסטיבל חיפה להצגות ילדים בשנת 2002.

בשנת 2007 הצטרפה לצוות העורכים של "מסמרים", כתב עת לספרות שייסדה נועה דנציגר ב-2005 בהשראת כתב העת הבריטי "גרנטה". כתב העת יצא לאור עד שנת 2011.

קרפ שימשה מבקרת ספרים במוסף הספרים בעיתון "הארץ", והיא מנהלת את קבוצת הפייסבוק "לא סופרים - מועדון הקריאה של "הארץ". היא מתרגמת טקסטים אקדמיים, עורכת וכותבת דרך קבע מאמרי דעה. רבים ממאמריה תורגמו לאנגלית וזכו לתגובות.

בסוף 2018 יצא לאור ספרה "אווזים: רשמי מסע בשוודיה" בהוצאת אפיק.

בתחילת 2019 התחילה לפרסם ביקורות ספרים במוסף השבת של "מקור ראשון".

## חיים אישיים
קרפ נשואה ללביא, פרופסור במכללה האקדמית להנדסה בראודה, ואם לשניים ומתגוררת בכרמיאל.

## ספרים שערכה
קרפ ערכה עשרות ספרים, בהם:
* "זמן אשה", מאת עליזה שנהר, הוצאת כנרת, 2008
* "הניפו דגל! דגלי השומר הצעיר – מאה השנים הראשונות" (עריכת לשון), הוצאת גבעת חביבה, יד יערי, 2014
*"פתאום אביב בסתיו", מאת סמדר גונן ומנשה כהן, הוצאת כרמל, 2015
* "מי יכול לכסף הגדול", מאת מ"מ סילבר, הוצאת כנרת זמורה-ביתן דביר, 2016

## ספרים שתרגמה
* "הרפובליקה הרומית בראי ההגות המדינית", מאת פרגוס מילאר, הוצאת החברה ההיסטורית הישראלית, 2002
* "קפה סוקרטס – טעם חדש לפילוסופיה", מאת כריסטופר פיליפס, הוצאת כנרת זמורה ביתן, 2009
* "התפילה היהודית – מבט חדש על תולדות הליטורגיה היהודית", מאת שלמה קלמן רייף, הוצאת דביר, 2010
* "פרימו לוי – החיים כחומר", מאת ברל לאנג, הוצאת כרמל, 2015
כמו כן תרגמה יצירות קצרות רבות.

## סיפורים קצרים
קרפ פרסמה סיפורים קצרים בכתב העת "מסמרים" וב"מעריב". כמה מהם תורגמו לאנגלית ולשפות אחרות ופורסמו בכתבי עת ובעיתונים בעולם. הסיפור "הנסיכה" פורסם ב"הגרדיאן" והסיפור "יקוב" פורסם בכתב העת "World Literature Today"  בשם "Made Flesh".

## קישורים חיצוניים

* 
* 
* 
* 
* דפנה לוי, ראיון אישי עם עלית קרפ בפודקאסט ״על החיים ועל המוות״, 15 ביולי 2022
* 
* 
* 

## הערות שוליים

קטגוריה:כרמיאל: אישים
קטגוריה:המעפיל: אישים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:סגל הארץ
קטגוריה:סגל מקור ראשון
קטגוריה:עורכות ספרותיות ישראליות
קטגוריה:פובליציסטיות ישראליות
קטגוריה:פובליציסטים ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962
1950 בצרפת

שנת **[[1950]] ב**צרפת** הייתה השנה בה ציינה צרפת 963 שנות לאום.

== הנהגה ==
* [[נשיא צרפת]]: [[ונסן אוריו]]
* [[ראש ממשלת צרפת]]: עד [[2 ביולי]] - [[ז'ורז' בידולט]], 2 ביולי-[[12 ביולי]] - [[הנרי קוויל]], החל מ-12 ביולי - [[רנה פלוון]]

== אירועים ==
* 11 בפברואר - שני גדודי [[וייטקונג]] תוקפים בסיס צרפתי בהודו-סין. 
* 12 בפברואר - מהומות פרו-קומוניסטיות ב[[פריז]]. 
* 15 בספטמבר-18 בספטמבר - קרב דונג קה, מסתיים בתבוסת צרפת. 

== ספורט ==
* 13 ביולי - מתחיל ה[[טור דה פראנס]].
* 7 באוגוסט - הטור דה פראנס מסתיים בזכייתו של [[פרדיננד קיבלר]] מ[[שווייץ]]. 

== נולדו ==
* 24 בינואר – [[דניאל אוטיי]], שחקן קולנוע 
* 21 באפריל - [[מישל רוג'רי]], רוכב אופנוע (נפטר ב-[[1981]]).
* 25 בספטמבר - [[פיליפ פיית'ו]], שחקן. 

== נפטרו ==
**(קטגוריה:צרפתים שנפטרו ב-1950)'''
* 6 בפברואר - ז'ורז' אימברט, כימאי (נולד ב-1884).
* 2 במרץ - ג'וזף ד'ארבו, משורר (נולד ב-1874).
* 6 במרץ - אלבר לברן, פוליטיקאי ונשיא צרפת (נולד ב-1871).
* 16 באפריל - ארנו מאסי, שחקן גולף (נולד ב-1877).
* 10 בנובמבר - ז'אן ביונדי, פוליטיקאי (נולד ב-1900, נפטר לאחר תאונת דרכים).
* 11 בנובמבר - פייר ז'ול בולנגר, מהנדס ואיש עסקים (נולד ב-1885).

## ראו גם
* 1950 בישראל
* 1950 בארצות הברית
* 1950 בברית המועצות
## קישורים חיצוניים

קטגוריה:1950 בצרפת
כיכר פירדוס

**כיכר פירדוס** (בערבית: **ساحة الفردوس**) היא כיכר עירונית מרכזית בבגדאד, בירת עיראק.

שם הכיכר מבוסס על המילה הפרסית **פירדוס**, שפירושו "גן עדן". מסביב לכיכר ממוקמים מספר מבנים מרכזיים בבגדד, ביניהם מסגד ה-17 לרמדאן ושני המלונות המפורסמים ביותר בבגדד, מלון פלסטין ומלון שרתון קריסטל גרנד אישתר.

על גבי מעגל התנועה במרכז הכיכר ניצבו לאורך השנים מספר מונומנטים ציבוריים מרכזיים. הראשון בהם היה אנדרטת קשת החייל האלמוני, אשר הוצבה בשנת 1959. בחודש אפריל 2002 הוחלפה הקשת בפסל עצום ממדים של שליט עיראק, סדאם חוסיין, אשר בתורו נהרס על ידי אזרחים עיראקים לאחר כיבוש בגדד במלחמת עיראק בשנת 2003, אירוע שזכה לתהודה ציבורית ותקשורתית רחבה.[ממוזער|[מלון פלסטין (מימין) ומלון שרתון קריסטל גרנד אישתר (משמאל)|284x284 פיקסלים]]לאחר הפלת פסלו של סדאם חוסיין הוצב בכיכר פסל חדש שנועד לסמל את החופש המחודש לו זכו אזרחי עיראק לאחר הפלת משטרו הרודני של סדאם חוסיין. בשנת 2009 הביע האדריכל המקורי של האנדרטה לזכר החייל האלמוני, ריפעת צ'אדרג'י, עניין בשחזור האנדרטה המקורית במתחם. בשנת 2013 הוסרו פסלו של אל-דוויירי והעמודים שמסביבו מן הכיכר.

## אירועים בכיכר
### הריסת פסלו של סדאם חוסיין
[ממוזער|הצילום המפורסם מאפריל [2003 של הפלת פסלו של סדאם חוסיין בכיכר|301x301 פיקסלים]]

באפריל 2002 הוצב בכיכר פסל בגובה 12 מטר של שליט עיראק, סדאם חוסיין, לרגל ציון יום הולדתו ה-65.

זמן קצר לאחר תחילת מלחמת עיראק בשנת 2003, הופל הפסל ארצה על ידי אזרחים עיראקים, בסיוע של חיילי צבא ארצות הברית, מול קהל צופים רחב ותוך תיעוד חי בטלוויזיה ובאמצעי התקשורת. הצלם רוברט פיסק תיאר את האירוע כ"צילום המבוים המשמעותי ביותר מאז איוו ג'ימה".

לאחר הפלת פסלו של חוסיין הוצב במקום פסל חדש, המבוסס על אלמנט הצבע הירוק, שנועד לסמל "חופש". הפסל החדש תוכנן על ידי הפסל באסם חמד אל-דוויירי.

### מחאת 2005
ב-9 באפריל 2005, יום השנה השני לתחילת פלישת כוחות הקואליציה לעיראק, התקיימה בכיכר הפגנה רחבה כנגד שלטון הכיבוש האמריקאי בעיראק, בהשתתפות של עשרות אלפי אזרחים עיראקים. ההפגנה אורגנה על ידי מוקתדא א-סאדר, כהן דת שיעי, וזכתה גם לתמיכתו של השייח' עבד אל-זהרא אל-סוויד, תומך של מפלגת הירוקים. סוויד נתן דרשה בכיכר במהלך ההפגנה, וצוטט קורא למפגינים: "ההפגנה חייבת להישאר שלווה. אתם צריכים לדרוש את נסיגת כוחות הכיבוש, וללחוץ על קיום הליך משפטי מהיר יותר כנגד סדאם חוסיין ועוזריו בפני בית משפט עיראקי."

### הפיגוע בכיכר (2005)
ב-24 באוקטובר 2005 נערכה בכיכר מתקפת טרור משולבת, שכללה שימוש במשאית תופת ובשתי מכוניות תופת. מטרת ההתקפה היו שני המלונות המרכזיים בכיכר, מלון פלסטין ומלון שרתון קריסטל גרנד אישתר, בהם התארחו מספר רב של אזרחים זרים, כמו גם עיתונאים ונציגים של כלי תקשורת. במתקפה נהרגו למעלה מ-20 אנשים.

## ראו גם
* מלחמת עיראק

## קישורים חיצוניים

## הערות שוליים

קטגוריה:בגדאד: מבנים
קטגוריה:מלחמת עיראק
קטגוריה:עיראק: אנדרטאות
פירדוס
James while John had had had had had had had had had had had a better effect on the teacher

**James while John had had had had had had had had had had had a better effect on the teacher** הוא משפט באנגלית שמדגים את חשיבות סימני הפיסוק. את המשפט עצמו קשה מאוד להבין בגלל החזרה המרובה על המילה "had" במשפט, אך עם פיסוק מתקבל המשפט הבא:
:James, while John had had "had", had had "had had"; "had had" had had a better effect on the teacher
פירוש המשפט הוא: "ג'יימס, בזמן שג'ון השתמש במילה 'had', השתמש בצירוף המילים 'had had' (לציון past perfect). ל-'had had' הייתה השפעה טובה יותר על המורה".

המשפט משמש גם להמחשת המורכבות של השפה האנגלית וריבוי המשמעויות של המילה "had".

## ראו גם
* Buffalo buffalo Buffalo buffalo buffalo buffalo Buffalo buffalo
* That that is is that that is not is not is that it it is

קטגוריה:שעשועי לשון
קטגוריה:מילים וביטויים באנגלית
קטגוריה:פסיכובלשנות
מלון ארבע העונות מוסקבה

**מלון ארבע העונות מוסקבה** (באנגלית: **Four Seasons Hotel Moscow**) הוא בית מלון בדירוג חמישה כוכבים הנמצא בכיכר מנז' במרכז מוסקבה.

מלון ארבע העונות נמצא בבניין של **מלון מוסקבה** הישן שהוקם בשנות ה-30 של המאה ה-20, עבר שיפוץ ונפתח מחדש ב-2014.

המלון ממוקם בלב מוסקבה ליד הכיכר האדומה, הקרמלין ובניין הדומה הממלכתית.

## קישורים חיצוניים

* 

קטגוריה:מוסקבה: בתי מלון
יורי פוטיינקו

**יורי אנאטולייביץ' פוטיינקו** (ברוסית: **Юрий Анатольевич Потеенко**; נולד ב-5 בדצמבר 1960) הוא מלחין סרטים רוסי, זוכה פרס נשר הזהב הרוסי בתחום המוזיקה. יצירותיו ולחניו נבחרים למגוון שוברי קופות ברוסיה.

## פסקולים שהולחנו על ידו

## קישורים חיצוניים

## הערות שוליים

קטגוריה:מלחיני קולנוע רוסים
קטגוריה:מלחינים רוסים
קטגוריה:זוכי פרס נשר הזהב הרוסי
קטגוריה:רוסים שנולדו ב-1960
No Me Ames

"**No Me Ames**" (בעברית: "**אל תאהב אותי**") הוא שיר של הזמרת והשחקנית ג'ניפר לופז מתוך אלבומה הראשון *[[On the 6]]* בשיתוף עם מארק אנתוני. השיר יצא כסינגל השני מהאלבום ב-11 במאי 1999 והוא למעשה קאבר של שיר איטלקי בשם "Non Amarmi" של הזמר האיטלקי
פרנצ'סקה אלוטה שיצא בשנת 1993.

השיר תורגם לספרדית על ידי איגנסיו באלאסטרוס לבקשתו של מארק אנטוני. לשיר הופקו שתי גרסאות עבור האלבום כאשר גרסה אחת היא גרסה שקטה יותר ואילו הגרסה השני היא גרסת סלסה. הגרסה השקטה של השיר הופקה על ידי דן שיי ואילו גרסת הסלסה הופקה על ידי
חואן ויסנטה זמבראנו.

הקליפ לשיר בוים על ידי קווין בריי ואף קיבל על כך מועמדות בטקס פרסי הגראמי הלטיני בקטגוריית "הקליפ הקצר הטוב ביותר".

## ניתוח לירי
מבחינה לירית השיר מדבר על מערכת יחסים מורכבת בין שני אוהבים. שיתוף הפעולה בין לופז לאנתוני בשיר נולד לאחר ששניהם שהו באותו אולפן הקלטות באותו הזמן. הוא נכנס לסטודיו שלה וביקש ממנה להשתתף בווידאו קליפ שלה, לופז הסכימה בתנאי שגם ישתתף בשיר ולאחר מכן נולד הרעיון שלהם לבצע ביחד את השיר.

לדבריה של לופז זה היה הרעיון של אנתוני לעשות קאבר לשיר ולתרגם אותו לספרדית.

## הצלחה
השיר קיבל ביקורות חיוביות מהמבקרים וזכה להצלחה רבה כאשר הגיע למקום הראשון במצעד הבילבורד הלטיני ואף קיבל מועמדות בקטגוריות "הביצוע הטוב ביותר של שיר פופ בדואט או הרכב" בטקס פרסי גראמי הלטיני. בטקס פרסי הבילבורד הלטיני זכה בפרס "הביצוע הטוב ביותר של השנה" ואף קיבל מועמדויות בקטגוריות: "הרצועה הטרופית/סלסה של השנה" ו"רצועת השנה". בנוסף הוא גם זכה בפרס ASCAP בקטגוריית "שיר הסלסה של השנה".

בנוסף לכך, השיר זכה להצלחה רבה כאשר הגיע למקום הראשון במצעד הבילבורד הלטיני ואף הפך לשיר הלטיני השלישי הכי מצליח בארצות הברית באותה שנה. גם במצעד שירי הפופ הלטיני השיר זכה להצלחה רבה כאשר הגיע שם למקום השני.

## מיקומי שיא
השיר זכה להצלחה נאה, ואף כבשת את פסגת מצעדים השירים הלטיניים, והיה לראשון של לופז שעשה זאת.

## קישורים חיצוניים

## הערות שוליים

קטגוריה:שירי 1992
קטגוריה:סינגלים מ-1992
קטגוריה:סינגלים מ-1999
קטגוריה:שירי ג'ניפר לופז
קטגוריה:שירי פסטיבל סן רמו 1992
קטגוריה:שירים בספרדית
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון באיטליה
יוהאן גאורג השני, דוכס סקסוניה-אייזנך

**יוהאן גאורג השני, דוכס סקסוניה-אייזנך** (בגרמנית: **Johann Wilhelm von Sachsen-Eisenach**, 24 ביולי 1665 - 10 בנובמבר 1698), היה דוכס סקסוניה-אייזנך בין השנים 1686–1698.

## ביוגרפיה
יוהאן גאורג נולד ב-24 ביולי 1665 בפרידוואלדה, ליוהאן גאורג הראשון, דוכס סקסוניה-אייזנך וליוהאנטה, נסיכת זיין-ויטגנשטיין, בתם של ארנסט, רוזן זיין-ויטגנשטיין ולואיזה יוליאנה, רוזנת ארבאך.

בשנת 1686 מת אביו יוהאן גאורג הראשון, דוכס סקסוניה-אייזנך, יוהאן גאורג עלה לשלטון במקומו. ב-20 בספטמבר 1688 התחתן יוהאן גאורג עם סופיה שרלוטה מווירטמברג-שטוטגרט, בתם של אברהרד השלישי, דוכס וירטמברג ומריה דורותיאה סופיה, רוזנת אטינגן, אך לא היו לו ילדים ממנה. בשנת 1690 מת בן דודו יוהאן וילהלם, דוכס סקסוניה-ינה ללא ילדים, ויוהאן גאורג חלק את דוכסות סקסוניה-ינה יחד עם בן דודו וילהלם ארנסט, דוכס סקסוניה-ויימאר.

ב-10 בנובמבר 1698 מת יוהאן גאורג באייזנך כתוצאה מאבעבועות שחורות ללא ילדים, ואחיו יוהאן וילהלם, דוכס סקסוניה-אייזנך עלה לשלטון במקומו.

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:בית וטין
קטגוריה:ילידי 1665
קטגוריה:נפטרים ב-1698
וילהלם, נסיך ויד

250px|ממוזער|וילהלם עם משפחתו
**וילהלם, נסיך ויד** ( בגרמנית: **Wilhelm Fürst zu Wied**; 22 באוגוסט 1845 - 22 באוקטובר 1907), היה אביו של וילהלם, נסיך אלבניה ואחיה של אליסאבטה, מלכת רומניה.

## ביוגרפיה
וילהלם נולד ב-22 באוגוסט 1845 בנויוויד, בדוכסות נסאו, להרמן, נסיך ויד ולמריה, נסיכת נסאו, בתם של וילהלם, דוכס נסאו ולואיזה, נסיכת סקסוניה-הילדבורגהאוזן.

במהלך מלחמת אוסטריה–פרוסיה לחם וילהלם כגנרל לוטננט בצבא הפרוסי תחת הארמייה השנייה, ושוב הוא לחם בשנת 1870 במהלך מלחמת צרפת–פרוסיה. בשנת 1893 הוא מונה נציב הקיסרי ולמפקד על יחידת האחיות המתנדבות בצבא, וכיהן בתפקיד זה עד לשנת 1897.

וילהלם תמך במדיניות הקולוניאלית, ובין השנים 1891–1892 הוא היה יושב-ראש הוועדות הגרמניות נגד העבדות. וילהלם היה בעד במימון כולל למשלחות לחקור אזורים באפריקה שעדיין לא נחקרו, ומאז 1897 הוא היה חבר במועצה הקולוניאלית. כמו כן, ויליאם היה מייסד הליגה של הצי ומ-1898 עד 1901 אף כיהן כנשיאה.

בין השנים 1875–1886 הוא היה חבר הפרלמנט של מחוז הריין, ובין השנים 1888–1894 ו-1899–1901 אף כיהן כיו"ר הפרלמנט של מחוז הריין. מאז 1878 הוא היה חבר בבית הלורדים הפרוסי, ואף כיהן כנשיאו בין השנים 1897–1904.

ב-22 באוקטובר 1907 מת וילהלם בנויוויד, ובנו וילהלם פרידריך, נסיך ויד ירש את תאריו.

## משפחתו
ב-18 ביולי 1871 התחתן וילהלם עם מריה, נסיכת הולנד, בתם של פרדריק, נסיך הולנד ולואיזה, נסיכת פרוסיה, ממנה נולדו לו 6 ילדים:
* וילהלם פרידריך, נסיך ויד (1872–1945), התחתן עם פאולינה, נסיכת וירטמברג
* אלכסנדר, נסיך ויד (1874–1877)
* וילהלם, נסיך אלבניה (1876–1945), התחתן עם סופיה, נסיכת שנבורג-ואלדנבורג
* ויקטור, נסיך ויד (1877–1946), התחתן עם גיזלה, רוזנת זולמס-וילדנפלס
* לואיזה, נסיכת ויד (1880–1965)
* אליזבת, נסיכת ויד (1883–1938)

## אילן יוחסין

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נסיכים גרמנים
קטגוריה:חברי הבית העליון של הלנדטאג של פרוסיה
קטגוריה:גנרלים בצבא הקיסרות הגרמנית
קטגוריה:מעוטרי אות מסדר הבז הלבן
קטגוריה:מעוטרי עיטור בית הוהנצולרן
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:ילידי 1845
קטגוריה:גרמנים שנפטרו ב-1907
הורסט סלומון (נגן)

**הוֹרְסְט סלומון** (בגרמנית: **Horst Salomon**; 11 ביולי 1913 – פברואר 2004, כ"א בשבט תשס"ד) היה נגן קרן היער הראשי של התזמורת הפילהרמונית הישראלית למעלה מ-30 שנה, מיום היווסדה בקונצרט הפתיחה שנערך באולם יריד המזרח בתל אביב ב-26 בדצמבר 1936 בניצוחו של מאסטרו ארטורו טוסקניני. הורסט היה הנגן האחרון שניגן בתזמורת מחבורת הנגנים הראשונה. העמיד דורות של נגני קרן יער מעולים בישראל.

## קורות חיים

הורסט בן איזידור סלומון נולד וגדל בברלין בירת גרמניה. בילדותו ניגן בפסנתר ובכינור. בהמשך למד בבית הספר הגבוה למוזיקה בברלין וניגן על קרן יער בתזמורת הפילהרמונית של ברלין. בעקבות עליית הנאצים לשלטון ב-1933 פוטר ממשרתו ונאלץ לעבור לנגן בתזמורת האגודה היהודית לתרבות של ברלין. בשנת 1933 עלו הנאצים לשלטון בגרמניה. בשנת 1936, בעקבות הזמנה של ברוניסלב הוברמן להצטרף לתזמורת הסימפונית הארץ-ישראלית, עלה לארץ ישראל והתיישב בשדרות נורדאו בתל אביב. אמו נפטרה במהלך המלחמה מסיבות טבעיות; אביו ואחותו נספו בשואה; ואחיו הצליח להגר לאנגליה.

### חייו האישיים
בין יתר עיסוקיו ותחביביו, הוא ייצר ואסף שעונים. בצעירותו עסק בשייט ובהרמת משקולות, ואף אמור היה להתחרות בהרמת משקולות באולימפיאדת ברלין (1936), אך בשל המדיניות הנאצית לא הורשה להשתתף.

הורסט סלומון נישא למירה בשנת 1942. בנו הוא המנצח דורון סלומון, הנשוי לשחקנית ניצה שאול.

נפטר בשנת 2004, בגיל 90. נקבר בבית העלמין קריית שאול. אלמנתו, מירה, נפטרה ב-2007 ונטמנה לצדו.

## לקריאה נוספת

* Barbara von der Lühe, mit einem Geleitwort von Ignatz Bubis, *Die Musik war unsere Rettung!: die deutschsprachigen Gründungsmitglieder des Palestine Orchestra*, Tübingen: Mohr Siebeck (*Schriftenreihe wissenschaftlicher Abhandlungen des [[מכון ליאו בק|Leo Baeck Institut]]s*, 58), 1998, pp. 88–89, 315, 318.
* Josh Aronson and Denise George., *Orchestra of Exiles: The Story of Bronislaw Huberman, the Israel Philharmonic, and the One Thousand Jews He Saved from Nazi Horrors*, New York: Berkley Books, 2016.


## קישורים חיצוניים
* 
* 
* 
* 
* 
* יוסי שיפמן, בדיאלוג עם הקהל - שיחה עם דורון סלומון, באתר "הבמה", 27 בנובמבר 2005

## הערות שוליים

קטגוריה:מוזיקאים יהודים גרמנים
קטגוריה:נגני כלי נשיפה ממתכת
קטגוריה:נגני קרן
קטגוריה:נגנים יהודים גרמנים
קטגוריה:נגנים ישראלים
קטגוריה:נגנים בתזמורת הפילהרמונית הישראלית
קטגוריה:מורים למוזיקה בישראל
קטגוריה:מרימי משקולות
קטגוריה:מרימי משקולות יהודים
קטגוריה:ספורטאים יהודים גרמנים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1913
קטגוריה:ישראלים שנפטרו ב-2004
יגואר XKSS

**יגואר XKSS** (באנגלית: **Jaguar XKSS**) היא מכונית ספורט במרכב רודסטר מבית יגואר. הדגם יוצר משנת 1957 ויוצרו ממנו 16 יחידות. יגואר חזרה לייצר את דגם ה"יגואר XKSS" בשנת 2016.

## יגואר XKSS

* 2 מושבים
* רודסטר
* דגם ה"יגואר XKSS" מבוסס על דגם "Jaguar D-Type".
* תאוצת "יגואר XKSS" בין 0-97 קמ"ש היא 5.2 שניות.

## תמונות

קובץ:Jaguar XK-SS (6522850077).jpg|"יגואר XKSS", שנת 1957 
קובץ:1957 Jaguar XK SS roadster (6105403713).jpg| "יגואר XKSS"
קובץ:1957 Jaguar XK SS roadster (6105407433).jpg|"יגואר XKSS"


## ראו גם
* יגואר
* יגואר MK2

## קישורים חיצוניים

*  (יגואר XKSS, שנת 1957)
*  (יגואר XKSS החדשה, שנת 2016)

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1957
קטגוריה:מכוניות בריטיות
XKSS
יוהאן וילהלם, דוכס סקסוניה-אייזנך

**יוהאן וילהלם, דוכס סקסוניה-אייזנך** (בגרמנית: **Johann Wilhelm von Sachsen-Eisenach**, 17 באוקטובר 1666 - 14 בינואר 1729), היה דוכס סקסוניה-אייזנך בין השנים 1698–1729.

## ביוגרפיה
יוהאן וילהלם נולד ב-17 באוקטובר 1666 בפרידוואלדה, ליוהאן גאורג הראשון, דוכס סקסוניה-אייזנך וליוהאנטה, נסיכת זיין-ויטגנשטיין, בתם של ארנסט, רוזן זיין-ויטגנשטיין ולואיזה יוליאנה, רוזנת ארבאך.

בשנת 1686 מת אביו יוהאן גאורג הראשון, דוכס סקסוניה-אייזנך, ואחיו יוהאן גאורג השני, דוכס סקסוניה-אייזנך עלה לשלטון במקומו. בשנת 1698 מת אחיו ללא ילדים, ויוהאן וילהלם עלה לשלטון במקומו. יוהאן וילהלם התחתן ארבע פעמים, ונולדו לו 12 ילדים, אך רק ארבעה מילדיו שרדו בבגרותם.

ב-14 בינואר 1729 מת יוהאן וילהלם באייזנך, ובנו וילהלם היינריך, דוכס סקסוניה-אייזנך עלה לשלטון במקומו.

## משפחתו
ב-28 בנובמבר 1690 התחתן יוהאן וילהלם עם אמליה מנסאו-דיאץ, בתם של וילהלם פרידריך, רוזן נסאו-דיאץ ואלברטינה אגנס, רוזנת נסאו, ממנה נולדו לו שני ילדים:
* וילהלם היינריך, דוכס סקסוניה-אייזנך (1691–1741)
* אלברטינה יוהאנטה, נסיכת סקסוניה-אייזנך (1693–1700)

ב-27 בפברואר 1697 התחתן יוהאן וילהלם עם כריסטינה יוליאנה מבאדן-דורלאך, בתם של קרל גוסטב מבאדן-דורלאך ואנה סופיה מבראונשווייג-וולפנביטל, ממנה נולדו לו 7 ילדים:
* יוהאנטה, נסיכת סקסוניה-אייזנך (1698–1726), התחתנה עם יוהאן אדולף השני, דוכס סקסוניה-וייסנפלס
* קרולינה, נסיכת סקסוניה-אייזנך (1699–1743), התחתנה עם קרל הראשון, רוזן הסן-פיליפסטאל
* אנטון גוסטב, נסיך סקסוניה-אייזנך (1700–1710)
* שרלוטה וילהלמינה, נסיכת סקסוניה-אייזנך (1703–1774)
* יוהאנטה וילהלמינה, נסיכת סקסוניה-אייזנך (1704–1705)
* קרל וילהלם, נסיך סקסוניה-אייזנך (1706–1706)
* קרל אוגוסט, נסיך סקסוניה-אייזנך (1707–1711)

ב-28 ביולי 1708 התחתן יוהאן וילהלם עם מגדלנה זיבילה, דוכסית סקסוניה-וייסנפלס, בתם של יוהאן אדולף הראשון, דוכס סקסוניה-וייסנפלס ויוהנה מגדלנה, דוכסית סקסוניה-אלטנבורג, ממנה נולדו לו 3 ילדים:
* יוהנה מגדלנה, נסיכת סקסוניה-אייזנך (1710–1711)
* כריסטינה וילהלמינה, נסיכת סקסוניה-אייזנך (1711–1740), התחתנה עם קרל, נסיך נסאו-אוזינגן
* יוהאן וילהלם, נסיך סקסוניה-אייזנך (1713–1713)

ב-29 במאי 1727 התחתן יוהאן וילהלם עם מריה כריסטינה פליציטס מליינינגן-דאגסבורג-פאלקנבורג-היידסהיים, בתם של יוהאן, רוזן ליינינגן-דאגסבורג-פאלקנבורג ויוהנה מגדלנה מהנאו-ליכטנברג, אך לא היו לו ילדים ממנה.

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:בית וטין
קטגוריה:ילידי 1666
קטגוריה:נפטרים ב-1729
ניק סידי

**ניק סידי** (באנגלית: **Nick Sidi**; נולד ב-22 בפברואר 1966) הוא שחקן אנגלי.

## ביוגרפיה
סידי נולד במנצ'סטר שבאנגליה. הוא נשוי לבתה של השחקנית רוזלינד נייט וגיס של השחקנית סוזאנה אליוט-נייט. סידי מרבה להופיע בתפקידי דרמה וקומדיה בטלוויזיה, ומשחק לעיתים קרובות בתוכניות דרמה של ה-BBC.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:אנגלים שנולדו ב-1966
פרס התאחדות מפיקי הקולנוע והטלוויזיה

**פרס APKiT** הוא שמו המקוצר של **פרס התאחדות מפיקי הקולנוע והטלוויזיה** (ברוסית: **Приз Ассоциации продюсеров кино и телевидения в области телевизионного кино**, בקיצור Премия АПКиТ) הוא הפרס החשוב ביותר בתעשיית הטלוויזיה הרוסית והוא שווה ערך לפרס ניקה (לקולנוע). הפרס מיועד בעיקר להפקות טלוויזיה בתחום הבידור (סדרות דרמה, קומדיות ותוכניות אירוח) ונחשבת למקבילה הרוסית לפרס אמי האמריקאי.

שני ארגונים קשורים אך נבדלים מציגים טקס לחלוקת פרסים בתחום הטלוויזיה ברוסיה: פרס TEFI של האקדמיה הרוסית לטלוויזיה והוועדה לפרסי תעשיית הטלוויזיה ופרס APKiT של התאחדות מפיקי הקולנוע והטלוויזיה.

## קטגוריות עיקריות
*המיני-סדרה הטובה ביותר (עד 24 פרקים) 
*הסדרה הקומית הטובה ביותר 
*סדרת האנימציה הטובה ביותר 
*סדרת הטלוויזיה הטובה ביותר (יותר מ-24 פרקים) 
*סרט הטלוויזיה הטוב ביותר (עד 4 פרקים) 
*עבודת התסריט הטובה ביותר
*האפקטים הוויזואליים הטובים ביותר
*עבודת הבימוי הטובה ביותר
*המוזיקה המקורית הטובה ביותר לסדרת/סרט טלוויזיה
*עבודת הצילום הטובה ביותר
*עבודת עיצוב ההפקה הטובה ביותר
*עבודת בימוי העריכה הטובה ביותר
*עבודת התלבושות הטובה ביותר
*עבודת האיפור הטובה ביותר
*עבודת הסאונד הטובה ביותר
*עבודת הליהוק הטובה ביותר 
*השחקן הטוב ביותר בסרט/סדרת טלוויזיה
*השחקנית הטובה ביותר בסרט/סדרת טלוויזיה 
*שחקן המשנה הטוב ביותר בסרט/סדרת טלוויזיה
*שחקנית המשנה הטובה ביותר בסרט/סדרת טלוויזיה
*הדוקו-דרמה הטובה ביותר 
*המפיק בפועל הטוב ביותר 
*הסרט העלילתי באורך מלא הטוב ביותר

## קישורים חיצוניים
* 
* אתר הפרס
* טקס פרסי APKiT השני // באתר YouTube, 08.04.2014

## הערות שוליים

*
התאחדות מפיקי הקולנוע והטלוויזיה של רוסיה

**התאחדות מפיקי הקולנוע והטלוויזיה של רוסיה** (ברוסית: **Ассоциа́ция продю́серов кино́ и телеви́дения**, בקיצור АПКиТ) הוא ארגון בתחום הקולנוע המייצג את האינטרסים של הקולנוע הרוסי בתחום המדיני, הכלכלי והציבורי. 

משנת 2016 ההתאחדות התקבלה כחברה בפדרציה הבינלאומית להתאחדויות מפיקי הקולנוע (FIAPF).

יו"ר דירקטוריון ההתאחדות הוא סרגיי סליאנוב, המכהן במקביל כמנהל אולפני CTB Films.

ההתאחדות הוקמה בשנת 2009 ומאגדת 27 חברות הפקה גדולות העוסקות בהפקות מקור בתחום הקולנוע והטלוויזיה, כדוגמת Cosmos studio, "ТМ Production", Gamma-Production, Videoryad, Mars Media, Weit Media, Bazelevs, Yellow, Black & White, Studio 2В, DIXI, Film Direction, נון-סטופ פרודקשן, מוסטלפילם, Prior, Art Pictures Studio Star Media, World Russian Studios,  CTB Films, Lean-М, סנטרל פרטנרשיפ, PROFIT, אולפני בונאנזה, Motor Film Studio, Sreda, TeleAlliance Media Group, Triiks Media, Amedia.

## יעדים
* ייצוג מפיקי הקולנוע והטלוויזיה של רוסיה 
* הגנה על זכויות יוצרים וזכויות קניין רוחני
* אכיפת חקיקה נגד הפצת תוכן פיראטית

## ראו גם
*פרס התאחדות מפיקי הקולנוע והטלוויזיה

## קישורים חיצוניים
* 

## הערות שוליים

קטגוריה:פרס APKiT
יגואר Mark X

**יגואר Mark X** (באנגלית: **Jaguar Mark X**) היא מכונית סלון מתוצרת יצרנית רכבי היוקרה הבריטית **[[יגואר (יצרן רכב)|יגואר]]** בין השנים 1961–1970.

סך הכול יוצרו 24,282 יחידות. 

תאוצת דגם "יגואר Mark X" בין 0-97 קמ"ש היא 10.4 שניות (מנוע 4,235 סמ"ק).

## תצורות "יגואר Mark X"
* סלון
* קבריולה
## ייצור דגמי "יגואר Mark X"
* יגואר 3.8 - יוצרו 13,382 יחידות
* יגואר 4.2 - יוצרו 5,137 יחידות
* יגואר 420 G - יוצרו 420 יחידות

## תמונות

קובץ:1966 Jaguar Mark X 4.2, right rear.jpg | "יגואר Mark X", שנת 1966
קובץ:1969 Jaguar 420G (19356168846).jpg  |  "יגואר Mark X" דגם "420 G", שנת 1969 
קובץ:JAGUAR MK10 VIENTIANE LAOS FEB 2012 (6985252625).jpg |  "יגואר Mark X" 
קובץ:Jaguar Mark ten convertible (11477559903).jpg |  "יגואר Mark X" - קבריולט 
קובץ:1968 Jaguar 420 G (4735941086).jpg |  "יגואר Mark X" דגם "420 G", שנת 1968 
קובץ:Jaguar 420G 4235cc registered August 1968.JPG |  "יגואר Mark X" דגם "420 G", שנת 1968 
קובץ:Jaguar 420G blue.jpg  |  "יגואר Mark X" דגם "420 G"
קובץ:1968 Jaguar 420G Saloon (15727198664).jpg |  "יגואר Mark X" דגם "420 G", שנת 1968
קובץ:Hohenlockstedt, Flugplatz Hungriger Wolf, Classic Motor Days 2013, DSC02531.JPG |  "יגואר Mark X" דגם "420 G"
קובץ:Jaguar 420G HH rear view.jpg |  "יגואר Mark X" דגם "420 G"


## ראו גם
* יגואר
* יגואר Mark V
* יגואר XKSS

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1961
קטגוריה:מכוניות בריטיות
Mark X
יגואר Mark V

**יגואר Mark V** (באנגלית: **Jaguar Mark V**) היא מכונית סלון מתוצרת יצרנית רכבי היוקרה הבריטית **[[יגואר (יצרן רכב)|יגואר]]** אשר יוצרה בין השנים 1948–1951.

יוצרו 10,499 יחידות (גרסת סלון) ו-1,001 יחידות (גרסת קבריולה). 

תאוצת דגם "יגואר Mark V" מנוע 3,485 סמ"ק בין 0-100 קמ"ש היא 20.4 שניות.

## תצורות "יגואר Mark X"

* סלון
* קבריולה

## ייצור "יגואר Mark V"
* מנוע 2.6 ליטר - 1,661 יחידות, דגם סלון
* מנוע 2.6 ליטר - 29 יחידות, דגם קבריולה
* מנוע 3.5 ליטר - 7,831 יחידות, דגם סלון
* מנוע 3.5 ליטר - 972 יחידות, דגם קבריולה

## תמונות

קובץ:Jaguar Mark V 3485cc November 1950.JPG | "יגואר Mark V", שנת 1950 
קובץ:Jaguar Mark V (9120353252).jpg  | "יגואר Mark V"
קובץ:1950 Jaguar Mark V - Side view.jpg | "יגואר Mark V", שנת 1950 
קובץ:1949 Jaguar MK V DHC (466211118).jpg | "יגואר Mark V", שנת 1949  - קבריולט
קובץ:Jaguar MK5 DHC 1948 3.JPG| "יגואר Mark V", שנת 1948  - קבריולט, מבט לתוך הרכב ולוח מחוונים
קובץ:Jaguar Mark V drophead coupé 1949 (4670787240).jpg | "יגואר Mark V", שנת 1949  - קבריולט, מבט לתא הנהג ולוח מחוונים
קובץ:Jaguar Mark V Drophead Coupe 1950.jpg | "יגואר Mark V", שנת 1950  - קבריולט
קובץ:Jaguar Mark V (1949) at Schaffen-Diest rear three quarters.JPG | "יגואר Mark V", שנת 1949 
קובץ:1950 Jaguar Mark V Saloon.jpg | "יגואר Mark V", שנת 1950 
קובץ:Jaguar MK5 DHC 1948 1.JPG | "יגואר Mark V", שנת 1948  - קבריולט
קובץ:1949 Jaguar MK V DHC (3736344067).jpg | "יגואר Mark V", שנת 1949  - קבריולט


## ראו גם
* יגואר
* יגואר Mark X
* יגואר XKSS
* יגואר Mark 1 

## לקריאה נוספת
*  "יגואר Mark V" - תמונות&tbm=isch&source=iu&ictx=1&fir=FsTamGHGnt8yRM%253A%252CKzUumQA3tQmxkM%252C_&usg=__E8A2kklHHv6ldwNBA-Lq5neeFzg%3D&sa=X&ved=0ahUKEwiPgNKjqfrYAhWQUlAKHaL3Cv4Q9QEINzAD#imgrc=FsTamGHGnt8yRM:)

## קישורים חיצוניים

* 
* 
* יגואר Mark V - תמונות (waimakclassiccars.co.nz/cars/361-Jaguar-Mark-V)

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1948
קטגוריה:מכוניות בריטיות
Mark V
זומבים (סרט, 2018)

**זומבים** (באנגלית: **Zombies**, מסוגנן כ-**Z-O-M-B-I-E-S**) הוא סרט מוזיקלי מקורי של ערוץ דיסני שהופק לטלוויזיה ועלה לשידור ב-16 בפברואר 2018. בסרט מככבים מג דונלי ומיילו מנהיים בתפקידים ראשיים. הסרט עלה בדיסני+ לכבוד השקתה בישראל ב-16 ביוני 2024.

לסרט הופקו שלושב סרטי המשך, "זומבים 2", "זומבים 3" ו"זומבים 4", וסדרת הנפשה בתלת־ממד שנקראת "ז-ו-מ-ב-י-ם: סדרת האנימציה".

בעוד שעדיין לא הוכרז על סרט חמישי בסדרה הסוף של הסרט הרביעי מרמז לנו על הכוונה לעוד סרט

סדרת הסרטים מיועדים לגילאי 7 ומעלה.

## תקציר העלילה
עלילת הסרט עוקבת אחר קבוצת תלמידים זומבים מהעיירה זומביטאון שעוברים ללמוד עם תלמידים אנושיים בתיכון סייברוק, תיכון טיפוסי המלא בקליניקות ומעמדות שונות של תלמידים. כאשר זד, שחקן פוטבול זומבי, ואדיסון, מעודדת אנושית, מתאהבים, נוצר כאוס חברתי בתיכון והשניים נאלצים לפלס את הדרך לחיים משותפים בדו-קיום.

## צוות השחקנים
### זומבים
* **זד נקרודופוליס** (מיילו מנהיים) – תלמיד כיתה י' בתיכון סיבורק. בן 16. שחקן פוטבול, אחיה הגדול של זואי ואהובה של אדיסון. נוהג לשבור את הקיר הרביעי.
* **אלייזה זומבי** (קיילי ראסל) – תלמידת כיתה י' בתיכון סיבורק. בת 16. חברתם הטובה ביותר של זד ובונזו. גאונה.
* **בונזו** (ג'יימס גודפריי) – תלמיד כיתה י' בתיכון סיבורק. בן 16. חברם הטוב ביותר של זד ואלייזה. מדבר רק בשפת הזומבים. מפחד מאש.
* **זואי נקרודופוליס** (קינגסטון פוסטר) – אחותו הצעירה של זד. בת 9. אוהבת לעודד ורוצה גור כלבים משלה. בסוף הסרט זד מביא לה אחד כזה והיא קוראת לו "**גור**" בנוסף לבובת הכלב שלה שקוראים לו "**זנדרק**".

### בני אדם
* **אדיסון וולס** (מג דונלי) – תלמידת כיתה י' בתיכון סיבורק. בת 16. מעודדת ואהובתו של זד.נוהגת לשבור את הקיר הרביעי.
* **באקי ביוקנן** (טרבור טורדג'מן) – תלמיד כיתה י' בתיכון סיבורק. בן 16. בן דוד של אדיסון וראש המעודדים בתיכון סייברוק. מקובל. מעריץ את עצמו. מרגיש שכל בית הספר סובב סביבו. בסדרת ההנפשה מתגלה שהוא יהודי שחוגג את חנוכה.
* **ברי** (קרלה ג'פרי) – תלמידת כיתה י' בתיכון סיבורק. בת 16. מעודדת וחברתה הטובה ביותר של אדיסון. קצת מפוזרת.
* **המנהלת לי** - מנהלת תיכון סיבורק. לא מחבבת כל כך זומבים.
* **המאמן** - מאמן נבחרת הפוטבול בתיכון. גר במרתף של הוריו. חסר עמוד שדרה.

## שידור הסרט
הסרט עלה לשידור בכורה בערוץ דיסני ב-16 בפברואר 2018. הסרט עלה בישראל ב-29 במרץ 2018.

## קישורים חיצוניים

* 

## הערות שוליים

קטגוריה:ערוץ דיסני: סרטי מקור
קטגוריה:סרטי 2018
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
קטגוריה:סרטי זומבים
קטגוריה:סרטי ריקודים
אל-איתיחאד (מועצה מקומית)

**אל-איתיחאד** (בערבית: **الاتحاد** תרגום: "האיחוד") היא מועצה מקומית פלסטינית במחוז רמאללה ואל-בירה, שנוסדה ב -1997, ממיזוגם של הכפרים ביתילו, ג'מאלא, ודיר עמאר. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה הפלסטינית במועצה כ-8,706 תושבים.

## מיקום
אל-איתיחאד ממוקמת 12.5 ק"מ צפונית מערבית לרמאללה. אל-איתיחאד גובלת בכובאר ובאל-זיתונה ממזרח, דיר אבו משעל, דיר ניזאם ועאבוד מצפון, שיבתין ודיר קדיס ממערב, ראס כרכר, ח'רבת'א בני חארת', אל-זיתונה, ואל-ג'ניה מדרום.

## ביתילו

ביתילו (ערבית: بيتللو) הוא כפר פלסטיני בשומרון, 19 ק"מ צפונית מערבית לרמאללה. לפי נתוני הלשכה הפלסטינית המרכזית לסטטיסטיקה, הכפר מנה כ-3,083 תושבים באמצע שנת 2006.

## ג'מאלא

ג'מאלא (ערבית: جمالا) הוא כפר פלסטיני הממוקם 18 ק"מ צפונית-מערבית לרמאללה. לפי נתוני הלשכה הפלסטינית המרכזית לסטטיסטיקה, הכפר מנה 1,453 תושבים נכון לאמצע שנת 2006.

## דיר עמאר

דיר עמאר (בערבית: دير عمار) הוא כפר פלסטיני ומחנה פליטים הממוקם כ-12 ק"מ צפונית-מערבית לרמאללה.
לאחר מלחמת העצמאות בשנת 1949 הוקם ליד הכפר מחנה פליטים. על-פי מפקד של הלשכה הפלסטינית המרכזית לסטטיסטיקה בשנת 2007 במחנה הפליטים התגוררו 311 משפחות והוא מנה כ-1,834 תושבים.

## לאחר 1967
41.2% מקרקעות אל-איתיחאד מוגדרים כשטח B, ואילו 58.8% הנותרים מוגדרים כשטח C. ישראל הפקיעה 858 דונם מאל-איתיחאד לבניית 4 יישובים ישראליים: נחליאל, נעלה, טלמון ונווה צוף.

## קישורים חיצוניים

*AL-Itihad Town (Fact Sheet), המכון למחקר יישומי - ירושלים (ARIJ)
*Al-Itihad Town Profile (Beitillu, Jammala & Deir 'Ammar), ARIJ
*Survey of Western Palestine, Map 14:  IAA, Wikimedia commons

## הערות שוליים

קטגוריה:נפת רמאללה ואל-בירה
צלופיזיים

200px|ממוזער|איורי גולגולות של כמה מינים במשפחה 
**צלופיזיים** (שם מדעי: Coelophysidae) היא משפחה של דינוזאורים טורפים שחיו בתקופות הטריאס והיורה בין השנים 220-183 מיליון שנה.

יצורים אלה היו מראשוני הדינוזאורים והם היו טורפים זריזים עם לסתות צרות ורגליים ארוכות. אורכם היה 1-2 מ'.

הם היו אוכלי בשר שצדו יצורים קטנים מהם. בכמה מהמינים כמו הצלופיזיס נמצאו בבטנם גם שריי דינוזאורים קטנים, כך שהם היו קניבלים.

## סוגים
* צלופיזיס (Coelophysis)
* Camposaurus
* מגפנוזאורוס (Megapnosaurus)
* Panguraptor
* פרוקומפסוגנתוס (Procompsognathus)
* פטרוספונדילוס (Pterospondylus)
* Lucianovenator
* סגיזאורוס (Segisaurus)
* Lepidus

## קישורים חיצוניים

*
קטגוריה:בעלי חיים שתוארו ב-1923
קטגוריה:טקסונים שתוארו בידי פרנץ נופצ'ה